Для фарміравання ў вучняў прадпрымальнасці ў школе была арганізавана гульня “Дублёры”, якая праходзіць у некалькі этапаў. Спачатку школьнікі знаёмяцца з работай арганізацый і прадпрыемстваў Уваравіч, затым выбіраюць дублёраў і афармляюць свае прапановы для кіраўнікоў прадпрыемстваў і арганізацый, пасля чаго разам з кіраўнікамі распрацоўваюць план рэалізацыі прапаноў. Кожны клас самастойна выбірае для сябе ўстанову або арганізацыю для супрацоўніцтва, самастойна аб усім дамаўляецца. Вядома, што да першых званкоў школьнікаў кіраўнікам прадпрыемстваў і арганізацый дырэктар школы Аляксандр Анатольевіч Канцавенка папярэдзіў іх аб тым, што ў школе рэалізоўваецца інавацыйны праект, а ў рамках яго — гульня “Дублёры”, мэта якой — зрабіць у школе савет прадпрымальнасці. І кіраўнікі арганізацый падтрымалі пачынанне моладзі.